കാട്ടുമൈന

നാട്ടുമൈന (മാടത്ത) -യോടു വളരെയധികം സാദൃശ്യമുള്ള പക്ഷിയാണിത്. എന്നാൽ, നാട്ടുമൈനയെക്കാൾ വലുപ്പമുണ്ടാവും. കൊക്ക് വലുതും ഓറഞ്ചു കലർന്ന മഞ്ഞ നിറത്തിലുള്ളതുമാണ്. ചിറകിൽ വെളുത്ത പാടുകളുണ്ട്. തിളക്കമുള്ളതും നീല - പച്ച നിറങ്ങൾ ഒളി മിന്നുന്നതുമാണു ശരീരം. കണ്ണിനു താഴെയും പിടലിയിലും മഞ്ഞ നിറമുള്ള നഗ്ന ചർമം നല്ലതുപോലെ തെളിഞ്ഞുകാണാം. കാലുകൾ മഞ്ഞ നിറമുള്ളതായിരിക്കും. കൂട്ടം കൂടിയിരിക്കുമ്പോൾ കലപില കൂട്ടുന്ന സ്വഭാവമുള്ളഇ വയെ ചെറുപ്പത്തിലേ പിടിച്ച് ഇണക്കി വളർത്തുകയും പരിശീലിപ്പിക്കുകയും ചെയ്താൽ മനുഷ്യശബ്ദം അനുകരിക്കുമെന്നു പറയപ്പെടുന്നു. വൻമരങ്ങളിലെ പൊത്തുകളിലാണു കാട്ടുമൈന കൂടൊരുക്കുന്നത്. ഇവ മിക്കപ്പോഴും മറ്റു പക്ഷികളിൽനിന്നു തട്ടിയെടുത്തവയാവും. സിക്കിം, അരുണാചൽ പ്രദേശ്, പശ്ചിമഘട്ടം എന്നിവിടങ്ങളിൽ കാണപ്പെടുന്നു. പൊതുവേ ഹിമാലയൻ ഭാഗങ്ങളിലും.

 അവലംബങ്ങൾ